МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ на основу члана 54. Закона о државним службеницима (,,Службени гласник РС”, бр. 79/05, 81/05 - исправка, 83/05 - исправка, 64/07, 67/07 - исправка, 116/08, 104/09, 99/14, 94/17 и 95/18), члана 9. став 1. Уредбе о интерном и јавном конкурсу за попуњавање радних места у државним органима („Службени гласник РС“, брoj 2/2019 и 67/2021) и Закључka Комисије 51 број: 112-12217/2021 од 27. децембра 2021. године, оглашава

**ЈАВНИ КОНКУРС**

**ЗА ПОПУЊАВАЊЕ ИЗВРШИЛАЧКИХ РАДНИХ МЕСТА**

**I Орган у коме се радна места попуњавају:**

Министарство пољопривреде, шумарства и водопривреде, Београд, Немањина број 22-26;

**II Радна места која се попуњавају:**

1. **радно место пољопривредни инспектор за пољопривредно земљиште**, у звању саветник, Одељење пољопривредне инспекције за пољопривредно земљиште, Сектор пољопривредне инспекције – 6 извршилаца и то:

1a. на подручју окружне подручне јединице у Севернобачком управном округу са седиштем у Суботици - 1 извршилац,

1б. на подручју окружне подручне јединице у Средњобанатском управном округу са седиштем у Зрењанину - 1 извршилац,

1в. на подручју окружне подручне у Златиборском управном округу са седиштем у Сјеници - 1 извршилац,

1г. на подручју окружне подручне јединице у Нишавском управном округу са седиштем у Нишу, - 1 извршилац,

1д. на подручју окружне подручне јединице у Подунавском управном округу са седиштем у Смедереву - 1 извршилац,

1ђ. на подручју окружне подручне јединице у Зајечарском управном округу са седиштем у Зајечару - 1 извршилац.

**Oпис послова**: Спроводи инспекцијски надзор и превентивно деловање; поступа по представкама и извештава подносиоце о предузетим радњама и мерама, и даје обавештења странкама; подноси пријаве надлежним органима у складу са својим овлашћењима и закључује споразуме о признавању прекршаја; води евиденције о извршеним инспекцијским надзорима; пружа стручну и саветодавну помоћ надзираном субјекту; прати примену прописа из делокруга рада инспекције и учествује у изради анализа и извештаја; обавља и друге послове по налогу начелника Одељења.

**Услови**: Стечено високо образовање из научне области биотехничке науке (дипл. инжењер пољопривреде, мастер инжењер пољопривреде, специјалиста инжењер пољопривреде, специјалиста струк. инжењер пољопривреде) или из научне области економске науке (дипл. агроекономиста, мастер агроекономиста, специјалиста агроекономиста, специјалиста струковни агроекономиста) на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 3 године, положен државни стручни испит, положен испит за инспектора, као и потребне компетенције за рад на радном месту.

**Место рада**: Суботица, Зрењанин, Сјеница, Ниш, Смедерево, Зајечар.

2. **радно место пољопривредни инспектор за контролу подстицајних средстава у пољопривреди и сточарство**, у звању саветник, Одсек пољопривредне инспекције за за контролу подстицајних средстава у пољопривреди и сточарство, Одељење пољопривредне инспекције за контролу подстицајних средстава у пољопривреди, органску производњу и сточарство, Сектор пољопривредне инспекције – 2 извршиоца и то:

2а. на подручју окружне подручне јединице у Сремском управном округу са седиштем у Сремској Митривици - 1 извршилац,

2б. на подручју окружне подручне јединице у Мачванском управном округу са седиштем у Шапцу - 1 извршилац,

**Опис послова**: Спроводи инспекцијски надзор и превентивно деловање; поступа по представкама и извештава подносиоце о предузетим радњама и мерама, и даје обавештења странкама; подноси пријаве надлежним органима у складу са својим овлашћењима и закључује споразуме о признавању прекршаја; води евиденције о извршеним инспекцијским надзорима; пружа стручну и саветодавну помоћ надзираном субјекту; прати примену прописа из делокруга рада инспекције и учествује у изради анализа и извештаја; обавља и друге послове по налогу шефа Одсека**.**

**Услови**: Стечено високо образовање из научне области биотехничке науке – одсек зоотехнике (сточарство) на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 3 године, положен државни стручни испит, положен испит за инспектора, као и потребне компетенције за рад на радном месту.

**Место рада**: Сремска Митровица, Шабац.

3. **радно место пољопривредни инспектор за вино, ракију, алкохолна и безалкохолна пића**, у звању саветник, Одсек пољопривредне инспекције за вино, ракију, алкохолна и безалкохолна пића, Одељење пољопривредне инспекције за вино, ракију, алкохолна и безалкохолна пића, контролу јавних складишта и контролу обрађивача дувана и произвођача дуванских производа, Сектор пољопривредне инспекције – 7 извршилаца и то:

3а. на подручју окружне подручне јединице у Севернобачком управном округу са седиштем у Суботици - 1 извршилац,

3б. на подручју окружне подручне јединице у Западнобачком управном округу са седиштем у Сомбору - 1 извршилац,

3в. на подручју окружне подручне јединице у Шумадијском управном округу са седиштем у Крагујевцу - 1 извршилац,

3г. у подручној јединици за Град Београд са седиштем у Београду - 1 извршилац,

3д. на подручју окружне подручне јединице у Зајечарском управном округу са седиштем у Зајечару - 1 извршилац,

3ђ. на подручју окружне подручне јединице у Борском управном округу са седиштем у Бору - 1 извршилац,

3е. на подручју окружне подручне јединице у Пчињском управном округу са седиштем у Врању - 1 извршилац,

**Опис послова**: Спроводи инспекцијски надзор и превентивно деловање; поступа по представкама и извештава подносиоце о предузетим радњама и мерама, и даје обавештења странкама; подноси пријаве надлежним органима у складу са својим овлашћењима и закључује споразуме о признавању прекршаја; води евиденције о извршеним инспекцијским надзорима; пружа стручну и саветодавну помоћ надзираном субјекту; прати примену прописа из делокруга рада инспекције и учествује у изради анализа и извештаја; обавља и друге послове по налогу шефа Одсека.

**Услови**: Стечено високо образовање из научне области биотехничке науке (дипл. инжењер пољопривреде, мастер инжењер пољопривреде, специјалиста инжењер пољопривреде, специјалиста струк. инжењер пољопривреде) или из научне области економске науке (дипл. агроекономиста, мастер агроекономиста, специјалиста агроекономиста, специјалиста струковни агроекономиста) или из научне области технолошко инжењерство – одсек прехрамбена технологија на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 3 године, положен државни стручни испит, положен испит за инспектора, као и потребне компетенције за рад на радном месту.

**Место рада**: Суботица, Сомбор, Крагујевац, Београд, Зајечар, Бор и Врање.

4. **радно место пољопривредни инспектор за безбедност хране биљног порекла**, у звању саветник, Одељење пољопривредне инспекције за безбедност хране биљног порекла – 6 извршиилаца и то:

4а. на подручју окружне подручне јединице у Јужнобанатском управном округу са седиштем у Панчеву - 1 извршилац,

4б. на подручју окружне подручне јединице у Западнобачком управном округу са седиштем у Сомбору - 1 извршилац,

4в. на подручју окружне подручне јединице у у Јужнобачком управном округу са седиштем у Новом Саду - 1 извршилац,

4г. на подручју окружне подручне јединице у Колубарском управном округу са седиштем у Ваљеву - 1 извршилац,

4д. на подручју окружне подручне јединице у Рашком управном округу са седиштем у Краљеву - 1 извршилац,

4ђ. на подручју окружне подручне јединице Јабланичком управном округу са седиштем у Лесковцу - 1 извршилац,

**Опис послова**: Спроводи инспекцијски надзор и превентивно деловање; поступа по представкама и извештава подносиоце о предузетим радњама и мерама, и даје обавештења странкама; подноси пријаве надлежним органима у складу са својим овлашћењима и закључује споразуме о признавању прекршаја; води евиденције о извршеним инспекцијским надзорима; пружа стручну и саветодавну помоћ надзираном субјекту; прати примену прописа из делокруга рада инспекције и учествује у изради анализа и извештаја; обавља и друге послове по налогу начелника Одељења.

**Услови**: Стечено високо образовање из научне области биотехничке науке (дипл. инжењер пољопривреде, мастер инжењер пољопривреде, специјалиста инжењер пољопривреде, специјалиста струк. инжењер пољопривреде) или из научне области економске науке (дипл. агроекономиста, мастер агроекономиста, специјалиста агроекономиста, специјалиста струковни агроекономиста) или из научне области технолошко инжењерство – одсек прехрамбена технологија на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 3 године, положен државни стручни испит, положен испит за инспектора, као и потребне компетенције за рад на радном месту.

**Место рада**: Панчево, Сомбор, Нови Сад, Ваљево, Краљево и Лесковац.

**5. Руководилац Групе**, у звању виши саветник, Група за поступање у судским и управним поступцима, Управа за пољопривредно земљиште – 1 извршилац

**Опис послова:** Руководи и координира радом Групе (планира, усмерава и надзире рад државних службеника у Групи); учествује у припреми прописа из области којом се уређује пољопривредно земљиште и припремању предлога аката које доноси Влада; координира и организује израду изјашњењења и предлога по захтевима Државног правобранилаштва у вези са судским поступцима који се воде у циљу заштите имовинских интереса Републике Србије; координира и организује израду изјашњењења и предлога по захтевима Државног правобранилаштва у вези са управним поступцима који се воде у циљу заштите имовинских интереса Републике Србије; иницира предузимање одређених процесних радњи у складу са законским прописима у судским и управним поступцима у циљу заштите имовинско-правних интереса Републике Србије у односу на пољопривредно земљиште у државној својини; надзире и контролише израду предлога за пренос права коришћења пољопривредног земљишта; надзире и контролише изјашњења по предлозима за развргнуће сувласничке заједнице на пољопривредном земљишту када је држава један од сувласника пољопривредног земљишта и сачињава уговоре за развргнуће имовинске заједнице; учествује у поступцима који се односе на враћање пољопривредног земљишта у својини Републике Србије по основу прописа који уређују област реституције; обавља и друге послове по налогу директора.

**Услови:** Стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама односно на основним студијама у трајању од најмање четири године или специјалистичким студијама на факултету, радно искуство у струци од најмање 7 година, положен државни стручни испи, као и потребне компетенције за рад на радном месту.

**Место рада:** Грачаничка 8, Београд

**6. Радно место за послове комасације пољопривредног земљишта,** у звању саветник, Одсек за заштиту, уређење и коришење пољопривредног земљишта Управа за пољопривредно земљиште – 2 извршиоца

**Опис послова:** Контролише испуњеност услова за давање сагласности на Програм комасације јединица локалне самоуправе; прати реализацију комасације у Републици Србији; припрема решења утврђивању испуњености услова за остваривање права на средства за финансирање радова у поступку комасације; води евиденцију о фазама реализације комасацији у Републици Србији; учествује у поступцима пред комисијом за комасацију који се односе на утврђивање фактичког стања, увођење у посед; учествује у поступку обнове катастра непокретности пред службама за катастар непокретности према подацима комасационог премера, изјашњава се на поднеске физичких и правних лица у вези са комасацијом; сарађује са представницима јединица локалне самоуправе и Комисија за комасацију; сачињава изјашњења Државном правобранилаштву у вези са комасацијом; обавља и друге послове по налогу шефа Одсека.

**Услови:** Стечено високо образовање из научне области биотехничке науке или из научне области економске науке или из научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама односно на основним студијама у трајању од најмање четири године или специјалистичким студијама на факултету, радно искуство у струци од најмање 3 године, положен државни стручни испит, као и потребне компетенције за рад на радном месту.

**Место рада:** Грачаничка 8, Београд

**III Компетенције које се проверавају у изборном поступку:**

Сагласно члану 9. Закона о државним службеницима, кандидатима при запошљавању у државни орган, под једнаким условима, доступна су сва радна места и избор кандидата се врши на основу провере компетенција.

Изборни поступак спроводи се из више обавезних фаза у којима се проверавају опште функционалне, посебне функционалне и понашајне компетенције и фазе у којој се спроводи интервју са комисијом.

У свакој фази изборног поступка врши се вредновање кандидата и само кандидат који испуни унапред одређенао мерило за проверу одређених компетенција у једној фази изборног поступка може да учествује у провери следећих компетенција у истој или наредној фази изборног поступка.

Кандидатима који учествују у изборном поступку прво се проверавају опште функционалне компетенције.

**Провера општих функционалних компетенција за сва извршилачка радна места:**

1. „Организација и рад државних органа РС“ - провераваће се путем теста (писано).

2. „Дигитална писменост“ - провераваће се решавањем задатака (практичним радом на рачунару).

3. „Пословна комуникација“- провераваће се путем симулације (писано).

**Напомена:** У погледу провере опште функционалне компетенције „Дигитална писменост“ (поседовању знања и вештина у основама коришћења рачунара, основама коришћења интернета, обради текста и табела, табеларне калкулације), ако учесник конкурса поседује важећи сертификат, потврду или други одговарајући доказ о поседовању знања и вештина из наведених области, на траженом нивоу и жели да на основу њега буде ослобођен тестирања компетенције – Дигитална писменост, неопходно је да уз пријавни образац (уредно и у потпуности попуњен у делу \*Рад на рачунару), достави и тражени доказ у оригиналу или овереној фотокопији.

Комисија може одлучити да се кандидату изврши провера наведене компетенције, ако увидом у достављени доказ не може потпуно да оцени поседовање ове компетенције.

Информације o материјалимa за припрему кандидата за проверу општих функционалних компетенција могу се наћи на сајту Службе за управљање кадровима, www.suk.gov.rs.

**Провера посебних функционалних компетенција:**

Након пријема извештаја о резултатима провере општих функционалних компетенција, међу кандидатима који су испунили мерила за проверу општих функционалних компетенција, врши се провера посебних функционалних компетенција, и то:

**За радна места под редним бројем 1 ( 1а, 1б, 1в, 1г, 1д и 1ђ):**

1. Посебна функционална компетенција за област рада инспекцијски послови (општи управни поступак и управни спорови, поступак инспекцијског надзора и основе методологије анализе ризика ) - провераваће се усмено путем симулације;

2. Посебна функционална компетенција за радно место релеватни прописи из делокруга радног места (Закон о пољопривредном земљишту) - провераваће се усмено путем симулације.

3. Посебна функционална компетенција за радно место – возачка дозвола „Б“ категорије провераваће се увидом у фотокопију возачке дозволе.

**Напомена:** Учесник конкурса је дужан да фотокопију возачке дозволе „Б“ категорије достави уз пријавни образац.

**За радна места под редним бројем 2 ( 2а и 2б ):**

1. Посебна функционална компетенција за област рада инспекцијски послови (општи управни поступак и управни спорови, поступак инспекцијског надзора и основе методологије анализе ризика) - провераваће се усмено путем симулације;

2. Посебна функционална компетенција за радно место релеватни прописи из делокруга радног места (Закон о сточарству и Закон о подстицајима у пољопривреди и руралном развоју) - провераваће се усмено путем симулације.

3. Посебна функционална компетенција за радно место – возачка дозвола „Б“ категорије провераваће се увидом у фотокопију возачке дозволе.

**Напомена:** Учесник конкурса је дужан да фотокопију возачке дозволе „Б“ категорије достави уз пријавни образац.

**За радна места под редним бројем 3 ( 3а, 3б, 3в, 3г, 3д, 3ђ и 3е ):**

1. Посебна функционална компетенција за област рада инспекцијски послови (општи управни поступак и управни спорови, поступак инспекцијског надзора и основе методологије анализе ризика) - провераваће се усмено путем симулације;

2. Посебна функционална компетенција за радно место релеватни прописи из делокруга радног места (Закон о јаким алкохолним пићима и Закон о безбедности хране) - провераваће се усмено путем симулације;

3. Посебна функционална компетенција за радно место – возачка дозвола „Б“ категорије провераваће се увидом у фотокопију возачке дозволе.

**Напомена:** Учесник конкурса је дужан да фотокопију возачке дозволе „Б“ категорије достави уз пријавни образац.

**За радна места под редним бројем 4 ( 4а, 4б, 4в, 4г, 4д и 4ђ ):**

1. Посебна функционална компетенција за област рада инспекцијски (општи управни поступак и управни спорови, поступак инспекцијског надзора и основе методологије анализе ризика- провераваће се усмено путем симулације;

2. Посебна функционална компетенција за радно место релеватни прописи из делокруга радног места (Закон о безбедности хране и Закон о надзору над прехрамбеним производима биљног порекла) - провераваће се усмено путем симулације;

3. Посебна функционална компетенција за радно место – возачка дозвола „Б“ категорије провераваће се увидом у фотокопију возачке дозволе.

**Напомена:** Учесник конкурса је дужан да фотокопију возачке дозволе „Б“ категорије достави уз пријавни образац.

**За радно место под редним бројем 5**:

1.Посебна функционална компетенција за област рада управно - правни послови (општи управни поступак) - провераваће се писано путем симулације;

2.Посебна функционална компетенција прописи из надлежности органа ( Закон о пољопривредном земљишту) - провераваће се писано путем симулације.

3.Посебна функционална компетенција релевантни прописи из делокруга радног места (Закон о враћању одузете имовине и обештећењу, Закон о враћању утрина и пашњака селима на коришћење, Закон о ванпарничном поступку) - провераваће се писано путем симулације.

**За радно место под редним бројем 6:**

1.Посебна функционална компетенција за област рада управно - правни послови (општи управни поступак) - провераваће се писано путем симулације;

2.Посебна функционална компетенција прописи из надлежности органа (Закон о пољопривредном земљишту) - провераваће се писано путем симулације;

3.Посебна функционална компетенција релевантни прописи из делокруга радног места (Правилник о садржини, поступку израде и доношења програма комасације) - провераваће се писано путем симулације;

**Провера понашајних компетенција:**

Понашајне компетенције за радна места под редним бројем од 1 - 4 и 6. (управљање информацијама, управљање задацима и остваривање резултата, орјентација ка учењу и променама, изградња и одржавање професионалних односа, савесност, посвећеност и интегритет) - провераваће се путем психометријских тестова и интервјуа базираном на компетенцијама.

Понашајне компетенције за радно место под редним бројем 5. (управљање информацијама, управљање задацима и остваривање резултата, оријентација ка учењу и променама, изградња и одржавање професионалних односа, савесност, посвећеност и интегритет и управљање људским ресурсима) провераваће се путем психометријских тестова и интервјуа базираном на компетенцијама.

**Интервју са комисијом и вредновање кандидата**:

Процена мотивације за рад на радном месту и прихватање вредности државних органа - провераваће се путем интервјуа са комисијом (усмено).

**IV Адреса на коју се подноси попуњен образац пријаве:** Пријаве на конкурс се шаљу поштом на адресу: Министарство пољопривреде, шумарства и водопривреде, Немањина бр. 22-26, 11000 Београд, или се предају непосредно на писарници Министарства пољопривреде, шумарства и водопривреде, Немањина бр. 22-26, 11000 Београд, са назнаком „За јавни конкурс за попуњавање извршилачких радних места”.

**V Лица задужено за давање обавештења о конкурсу:** Невена Павловић, тел: 011/3616-284, у времени од 9,00 до 13,00 часова.

**VI Општи услови за запослење:** држављанство Републике Србије; да је кандидат пунолетан; да канддату раније није престајао радни однос у државном органу због теже повреде дужности из радног односа и да није осуђиван на казну затвора од најмање шест месеци.

**VII Рок за подношење пријава:** Рок за подношење пријава је 8 дана и почиње да тече наредног дана од дана објављивања јавног конкурса у периодичном издању огласа Националне службе за запошљавање.

**VIII Пријава на јавни конкурс** врши се на Обрасцу пријаве који је доступан на интернет презентацији Службе за управљање кадровима и Министарства пољопривреде, шумарства и водопривреде или у штампаној верзији на писарници Министарства пољопривреде, шумарства и водопривреде, Београд, Немањина бр. 22-26.

Приликом предаје пријаве на јавни конкурс пријава добија шифру под којом подносилац пријаве учествује у даљем изборном поступку. Шифра пријаве уноси се у образац пријаве након што комисија састави списак кандидата међу којима се спроводи изборни поступак. Подносилац пријаве се обавештава о додељеној шифри у року од три дана од пријема пријаве, достављањем наведеног податка на начин који је у пријави назначио за доставу обавештења.

**IX Докази које прилажу** кандидати који су успешно прошли фазе изборног поступка пре интервјуа са Конкурсном комисијом**:** оригинал или оверена фотокопија уверења о држављанству; оригинал или оверена фотокопија извода из матичне књиге рођених; оригинал или оверена фотокопија дипломе којом се потврђује стручна спрема; оригинал или оверена фотокопија доказа о положеном државном стручном испиту за рад у државним органима (кандидати са положеним правосудним испитом уместо доказа о положеном државном стручном испиту, подносе доказ о положеном правосудном испиту); оригинал или оверена фотокопија уверења о положеном испиту за инспектора (изузев за радна места под редним бројем 5. и 6.); оригинал или оверена фотокопија доказа о радном искуству у струци (потврда, решење и други акти из којих се види на којим пословима, у ком периоду и са којом стручном спремом је стечено радно искуство).

Државни службеник који се пријављује на јавни конкурс, уместо уверења о држављанству и извода из матичне књиге рођених подноси решење о распоређивању или премештају на радно место у органу у коме ради или решење да је нераспоређен.

Сви докази се прилажу у оригиналу или у фотокопији која је оверена код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао). Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.

**Напомена:**

Законом о општем управном поступку („Службени гласник РС“, број 18/16) прописано је, између осталог, да су органи у обавези да по службеној дужности, када је то непходно за одлучивање у складу са законским роковима, бесплатно размењују, врше увид, обрађују и прибављају личне податке о чињеницима садржаним у службеним евиденцијама, осим ако странка изричито изјави да ће податке прибавити сама.

Документа о чињеницама о којима се води службена евиденција су: уверење о држављанству, извод из матичне књиге рођених, уверење о положеном државном стручном испиту за рад у државним органима / уверење о положеном правосудном испиту / уверење о положеном испиту за инспектора. Потребно је да учесник конкурса у делу Изјава\* у обрасцу пријаве, заокружи на који начин жели да се прибаве његови подаци из службених евиденција.

**X Рок за подношење доказа:** Кандидати који су успешно прошли претходне фазе изборног поступка, пре интервјуа са Конкурсном комисијом позивају се да у року од (5) пет радних дана од дана пријема обавештења доставе наведене доказе који се прилажу у конкурсном поступку.

Кандидати који не доставе наведене доказе који се прилажу у конкурсном поступку, односно који на основу достављених или прибављених доказа не испуњавају услове за запослење, писмено се обавештавају да су искључени из даљег изборног поступка.

Докази се достављају на наведену адресу Министарства.

Кандидати који желе да конкуришу на више радних места, попуњавају пријавни образац за свако радно место посебно.

Кандидати који конкуришу на више радних места, која се разликују у погледу тражених доказа о дужини радног искуства у струци (потврда, решење и други акти из којих се види на којим пословима, у ком периоду и са којом стручном спремом је стечено радно искуство), дужни су да их доставе, у оригиналу или овереној фотокопији, према услову о дужини радног искуства у струци из радних места на која конкуришу.

**XI Врста радног односа:** За сва радна места радни однос заснива се на неодређено време.

**XII Датум и место провере компетенција учесника конкурса у изборном поступку:**

Са кандидатима чије су пријаве благовремене, допуштене, разумљиве, потпуне и који испуњавају услове предвиђене огласом о јавном конкурсу, на основу података наведених у обрасцу пријаве на конкурс, изборни поступци ће се спровести, почев од 28. марта 2022. године, о чему ће учесници конкурса бити обавештени писаним путем на адресе које су навели у својим пријавама или путем email адресе.

Провера општих функционалних компетенција, посебних функционалних компетенција и понашајних компетенција обавиће се у Служби за управљање кадровима, у Палати Србија Нови Београд, Булевар Михаила Пупина бр. 2 (источно крило). Интервју са Конкурсном комисијом ће се обавити у просторијама Службе за управљање кадровима и Министарства пољопривреде, шумарства и водопривреде. Кандидати ће о датуму, месту и времену спровођења сваке фазе изборног поступка бити обавештени на контакте (бројеве телефона или email адресе), које наведу у својим обрасцима пријаве.

**Напомене**: Као државни службеник на извршилачком радном место, може да се запосли и лице које нема положен државни стручни испит, али је дужно да га положи у прописаном року. Положен државни стручни испит није услов, нити предност за заснивање радног односа. Пробни рад је обавезан за све који први пут заснивају радни однос у државном органу. Пробни рад за радни однос на неодређено време траје шест месеци - Државни службеник на пробном раду, који је засновао радни однос на неодређено време и државни службеник који је засновао радни однос на неодређено време а који нема положен државни стручни испит, полаже државни стручни испит у року од шест месеци од дана заснивања радног односа.

Лице на пробном раду које је радни однос засновало на радном месту инспектора на неодређено време и лице које је засновало радни однос на радном месту инспектора на неодређено време, а нема положен испит за инспектора, полаже испит за инспектора у року од шест месеци од дана заснивања радног односа (ова напомена се односи на сва радна места, изузев на радна места под редним бројем 5 и 6).

Неблаговремене, недопуштене, неразумљиве или непотпуне пријаве биће одбачене.

Јавни конкурс спроводе конкурсне комисије које је именовао министар пољопривреде, шумарства и водопривреде и в.д. директора Управе за пољопривредно земљиште.

Овај конкурс се објављује на интернет презентацији (www.minpolj.gov.rs) и огласној табли Министарствa пољопривреде, шумарства и водопривреде; на интернет презентацији Службе за управљање кадровима (www.suk.gov.rs), на интернет презентацији, огласној табли и периодичном издању огласа Националне службе за запошљавање.

Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.